stanford-oval/wikipedia huggingface dataset:
Clumberinspanieli

| Clumberinspanieli |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 430
Alkuperäinen käyttö:  lintukoira
Nykyinen käyttö:  seura- ja lintukoira
Muita nimityksiä:  clumberspanieli, clumberi, Clumber Spaniel, clumberspanjel
FCI-luokitus:  ryhmä 8 Noutajat, ylösajavat koirat ja vesikoirat alaryhmä 2 Ylösajavat koirat #109
Ulkonäkö
Paino:  uros 36 kg, narttu 29,5 kg
Säkäkorkeus:  Uroksilla 48,3–50,8 cm, nartuilla 43,2–45,7 cm
Väritys:  valkoinen, valko-keltainen tai valko-oranssi
Clumberinspanieli (engl. Clumber Spaniel) on brittiläinen koirarotu, joka kuuluu FCI:n roturyhmään 8.
Alkuperä

Clumberinspanieli on jalostettu roduksi Englannin Nottinghamshiressa, The Dukeriesissa sijaitsevan Clumber Park -puiston alueella, mistä rotu on myös saanut nimensä.
Luonne

Clumberinspanieli on älykäs ja erittäin aktiivinen koirarotu. Se työskentelee äänettömästi ja sillä on tarkka hajuaisti. Clumberinspanieli on luonteeltaan pidättyväisempi kuin muut spanielirodut. Normaalisti sillä ei ole lainkaan taipumusta aggressiivisuuteen; se on ihmisystävällinen ja luotettava, mutta hieman syrjään vetääntyvä.
Ulkonäkö

Clumberinspanieli on raskasluustoinen, mutta tasapainoinen rotu. Sille ovat ominaisia neliömäinen ja jykevä pää sekä raskas kuono.
Sen silmät ovat lempeät, kirkkaat, tumman meripihkan väriset ja hieman painuneet. Clumberinspanielin raajojen tulee olla voimakkaat, lihaksikkaat ja hyvin kehittyneet. Runko on pitkä ja raskas, rintakehä on syvä ja kylkiluut hyvin kaarevat. Häntä on vahva, matalalle kiinnittynyt ja hapsukas. Rodun erikoisuus on rullaava askellus (rolling gait), joka perustuu pitkään vartaloon ja lyhyisiin raajoihin. Pääväri on valkoinen, jossa voi olla sitruunankeltaisia tai oransseja merkkejä. Kuonon alue on täplikäs.
Jäätyneitä lauluja

| Jäätyneitä lauluja Ismo Alanko |
| --- | --- | --- |

Studioalbumin tiedot
 Äänitetty : 1993 Sound Art Studio
 Julkaistu: 19. toukokuuta 1993
 Tuottaja(t): Ismo Alanko & Manne Railo
 Tyylilaji: poprock
 Kesto: 44.24
 Levy-yhtiö: Poko Rekords
Listasijoitukset
  Suomen virallinen lista: 6.
Ismo Alangon muut julkaisut
| Kun Suomi putos puusta 1990 | Jäätyneitä lauluja 1993 | Taiteilijaelämää 1995 |
Jäätyneitä lauluja on Ismo Alangon toinen sooloalbumi. Se julkaistiin vuonna 1993. Levyn äänimaailma on hyvin kone- ja syntetisaattorihenkinen.
Kappaleet

Kaikki kappaleet säveltänyt ja sanoittanut Ismo Alanko.
Pornografiaa – 5.47
Laboratorion lapset – 4.58
Kuolemalla on monet kasvot – 5.22
Extaasiin – 4.42
Demokratiaa (mutta vain tietyillä ehdoilla) – 5.45
Rakkautta ja hölynpölyä – 3.57
Kolme pientä sanaa – 3.54
Autolounas huoltamon tapaan – 4.52
Miljonäärien yö – 5.02
Muusikot

Ismo Alanko – laulu, kitara, sekvensseri
Anssi Nykänen – rumpuloopit
Tommi Lindell – tivoliurut
Tomi Ervi – taustalaulu
Ona Kamu – taustalaulu
Veeti – taustalaulu
Izmo Heikkilä – syntetisaattorit, ohjelmointi, puhe
Janne Haavisto – rumpuloopit
Riku Mattila – kitara
Ilkka Alanko – taustalaulu
Muusikot > Tuotanto

Manne Railo – äänittäjä, miksaaja, musiikkiohjelmointi
Mikko Karmila – rumpulooppien äänitys
Stefan Lindfors – kuvat, graafinen ulkoasu
Ilkka Loimaranta – dtp
Pauli Saastamoinen – masteroija
Arvostelut

Rumba:
Soundi:
Singlet > Extaasiin

Extaasiin
Extaasiin [ragga-häh?]
Singlet > Kuolemalla on monet kasvot

Kuolemalla on monet kasvot [single edit]
Kuolemalla on monet kasvot [tanssihakkelus]
Kuolemalla on monet kasvot [tule sellaisena kuin olet]
Aiheesta muualla

Jäätyneitä lauluja discogs.com -sivustolla
Consono

Consono on suomalainen kuoro, joka teki yhden pitkäsoiton PSO:n Musica-levymerkille. Kuoroa levyllä johti Paavo Seppänen.
Diskografia

Luokses käymme kiittäen, Musica, (1979)
Aiheesta muualla

Consonon esitystuotanto Suomen äänitearkistossa (1901–1999)
Carl Palmer

| Carl Palmer |
| --- | --- |
 Carl Palmer vuonna 2008
Henkilötiedot
Syntynyt: 20. maaliskuuta 1950 (ikä 74)
Muusikko
Tyylilajit:  rock ja progressiivinen rock 
Soittimet:  rummut, lyömäsoittimet
Yhtyeet:  Asia, Atomic Rooster, The Crazy World of Arthur Brown, Emerson, Lake & Palmer, Qango
Aiheesta muualla
www.carlpalmer.com
  [ Muokkaa Wikidatassa ] [ ohje ]  
Carl Palmer (s. 20. maaliskuuta 1950) on brittiläinen rumpali. Hän on soittanut useissa eri yhtyeissä, joista tunnetuimpia ovat Asia, Atomic Rooster, The Crazy World of Arthur Brown; Emerson, Lake & Palmer ja Qango.
Diskografia > Atomic Rooster

Atomic Roooster 1970
Diskografia > Emerson Lake & Palmer

Emerson Lake & Palmer 1970
Tarkus 1971
Pictures at an Exhibition 1971
Trilogy 1972
Brain Salad Surgery 1973
Welcome Back My Friends to the Show That Never Ends... Ladies and Gentlemen 1974
Works Volume 1 1977
Works Volume 2 1977
Love Beach 1978
Emerson, Lake and Palmer in Concert 1979
Black Moon 1992
Live at the Royal Albert Hall 1993
Works live 1993
The Return of the Manticore 1993
In the Hot Seat 1994
King Biscuit Flower Hour: Greatest Hits Live 1997
Live in Poland 1997 (Officially released - Austria: 2001, Rest of the world: 2003)
Live at the Isle of Wight Festival 1970 1997
Then and Now 1998
A Time and A Place 2010
High Voltage 2010
Live at Nassau Coliseum '78 2011
Live at the Mar Y Sol Festival '72 2011
Diskografia > Asia

Asia 1982
Alpha 1983
Astra 1985
Aqua 1992
Archiva Vol. 2 1996
Fantasia: Live in Tokyo 2007
Phoenix 2008
Omega 2010
XXX 2012
Diskografia > Qango

Live in the Hood 2000
Diskografia > Solo

Carl Palmer's 1:PM 1980
Anthology 2001
In a World with Bob Ross The Black Cat Demands the Unknown 2002
Working Live - Volume 1 2003
Working Live - Volume 2 2004
In Concert: Carl Palmer plays the Music of ELP 2006 (DVD)
Working Live - Volume 3 2010
Cole Harbour

| Cole Harbour |
| --- | --- |
Valtio:  Kanada
Provinssi:  Nova Scotia
Kunta:  Halifax
Perustettu:  1754
Väkiluku (2011):  25 161
Postinumero:  B2V B2Z
Infobox OKVirheellinen NIMI-arvo: 
Cole Harbour on 25 000 asukkaan lähiö (aiempi kaupunki) Kanadassa Nova Scotian provinssin pääkaupungissa Halifaxissa Nova Scotian saarella Atlantin valtameren rannikolla. Se on osa noin 93 000 asukkaan valtiollisten vaalien Dartmouth—Cole Harbourin äänestysaluetta.
Siellä järjestetään syksyisin sadonkorjuujuhlan nimellä kulkeva ilmainen musiikkijuhla Country Harvest Music Festival oheistapautumineen.
Cole Harbour on NHL-pelaajien Sidney Crosbyn ja Nathan MacKinnonin entinen kotikaupunki.
Kaisa Alanko

| Kaisa Alanko |
| --- | --- |
 Alanko vuonna 2017 USC Münsterin paidassa.
Henkilötiedot
Syntynyt: 3. tammikuuta 1993 (ikä 31) Vaasa, Suomi
Kansalaisuus:   Suomi
Lentopalloilija
Pelipaikka:  passari
Pituus:  175 cm
Nyk. joukkue:  Volley-Ball Nantes
Sarja:   Ligue AF
Pelaajaura
Ammattilaisjoukkueet
2011–2013 2013–2016 2016–2017 2017–2018 2018–:   LP Kangasala  1. VC Wiesbaden  USC Münster  Schweriner SC  Volley-Ball Nantes
Maajoukkueet
2012–:   Suomi
Ottelut:  104
Kaisa Alanko (s. 3. tammikuuta 1993 Vaasa) on suomalainen lentopalloilija. Hän on pelipaikaltaan passari. Alanko on pelannut Suomen Mestaruusliigan lisäksi Saksan ja Ranskan korkeimmilla sarjatasoilla.
Alanko aloitti lentopallon jo viisivuotiaana Vaasan Vasaman riveissä. Lukiolaisena hän siirtyi pelaamaan LP Kangasalaan Naisten mestaruusliigaan, ja ensimmäisellä kaudellaan 2011–2012 hänet valittiin liigan vuoden tulokkaaksi. Jo seuraavalla kaudella LP Kangasala voitti lentopallon Suomen Cupin sekä saavutti liigan hopean.
Alanko voitti vuonna 2018 Schwerinin joukkueessa Saksan mestaruuden. Vuonna 2019 hän saavutti Nantesin joukkueessa Ranskan liigassa hopeaa.
Alanko on pelannut Suomen maajoukkueessa 104 maaottelua huhtikuun 2021 loppuun mennessä.
Seurat

| Seura | Ensimmäinen kausi | Viimeinen kausi |
| --- | --- | --- |
| Varalan Urheiluopisto |  | 2010–2011 |
|  LP Kangasala | 2011–2012 | 2012–2013 |
|  1. VC Wiesbaden | 2013–2014 | 2015–2016 |
USC Münster: 2016–2017
Schweriner SC: 2017–2018
|  Volley-Ball Nantes | 2018–2019 |  |
Saavutukset > Seurajoukkueura

Lentopallon mestaruusliiga
Pronssia 2012
Hopeaa 2013
Suomen Cup
Voitto 2012
Saksan naisten lentopalloliiga
Pronssi 2014
Mestaruus 2018
Saksan lentopallon Supercup
Voitto 2017
Ranskan naisten lentopalloliiga
Hopeaa 2019
Kaija Pakkanen

| Kaija Pakkanen |
| --- | --- |
 Kaija Pakkanen vuonna 1976.
Henkilötiedot
Syntynyt: 11. joulukuuta 1915 Leppävirta
Kuollut: 12. syyskuuta 2003 (87 vuotta) Espoo
Kansalaisuus:  Suomi
Ammatti:  lastenkirjailija ja kääntäjä
Aiheesta muualla
Löydä lisää kirjailijoitaKirjallisuuden teemasivulta
Kaija Pakkanen (11. joulukuuta 1915 Leppävirta – 12. syyskuuta 2003 Espoo) oli suomalainen lastenkirjailija ja kääntäjä. Koulutukseltaan Pakkanen oli sairaanhoitaja, mutta hän teki pitkän uran vapaana kirjailija. Esikoisteos Annikki, sairaanhoito-oppilas ilmestyi vuonna 1950. Kaija Pakkasella ja hänen puolisollaan Mauno Pakkasella on kolme lasta Timo, Outi ja Jukka. Myös Outi ja Jukka ovat kirjailijoita.
Pakkanen kirjoitti ylioppilaaksi Imatran yhteiskoulusta vuonna 1935. Neljä vuotta myöhemmin hän valmistui sairaanhoitajaksi Viipurin sairaanhoitajakoulusta. Pakkanen työskenteli sotasairaalassa vuosina 1939–1942. Kirjojen lisäksi Pakkanen kirjoitti myös lehtiartikkeleita. Hän oli Yhteishyvä-lehden lasten- ja nuortenosaston toimittajana 1955–1965 ja sen jälkeen saman lehden vakituisena pakinoitsijana vuoteen 1970 asti. Hän suomensi muun muassa yli kolmekymmentä Mikko Mallikas -kirjaa.
Pakkasen tyttöromaaneissa kehitellään ongelmia, jotka kietoutuvat jollain tapaa poikkeavan päähenkilön ympärille. Esimerkiksi Tuntematon Gisela kuvaa puhevikaisen tytön kamppailua oudossa ympäristössä. Aiheina Pakkanen on käyttänyt myös parantumatonta sairautta (Vimperin pihan Ilona) ja uudenlaista elämäntilannetta (Päivää, Amerikka!). Kuvauksissa on mukana runollisuutta ja salaperäistä jännittävyyttä. Pakkanen on julkaissut myös satuja ja lastenloruja. Meidän kylän lapset vuodelta 1980 edustaa muistelmakirjallisuutta, ja teos sai jatkoa.
Teoksia

Annikki, sairaanhoitajaoppilas (1950 Gummerus, romaani)
Metsässä tapahtuu (1953 Keskusmetsäseura Tapio, satu, saman kirjan uudistettu laitos nimellä Ikihongan salaisuus 1995)
Missu löytää ratkaisun (1953 Gummerus, romaani)
Raija (1954 Gummerus, romaani)
Iloinen satu Soreasta (1955 Gummerus, satu)
Ulla ja silkkiruusu (1956 Gummerus, romaani)
Tuntematon Gisela (1958 Gummerus, romaani)
Vimperin pihan Ilona (1959 WSOY, romaani)
Pien-Hauska (1961 WSOY, satuja ja saturunoja)
Peten syntymäpäivä (1963 WSOY, kertomus)
Kapteeni Mikko, ohoi! (1966 WSOY, kertomus)
Löytyi luola (1967 WSOY, kertomus)
Kaksi Kukkopilliä (yhdessä Marjatta Kurenniemen kanssa, 1968 WSOY, loruja ja runoja)
Minä kerron, piirrä sinä (1969 WSOY, satuja)
Sebastianin tytär (1970 WSOY, romaani)
Tule, sanoi Tomtom (1972 WSOY, satu)
Huilu hilpeä (1976 WSOY, loruja ja runoja)
Yllätys, yllätys
Eläinloruja Hazenin ja Shortallin kuvakirjaan (1976 W & G)
Hassu noita ja muita saturunoja (1980 Sanoma Oy)
Huisin hauska seikkailu (1980 W & G, satu)
Meidän kylän lapset
Muistelmateos lapsille (1980 Otava)
Leikitään!
Loruja Satomi Ichikawan kuvakirjaan (1982 Otava)
Leikkimökin runokoppa
Valitut lorut ja runot (1982 Otava)
Pyörät pyörivät
Loruja Carlo Michelinin kuvakirjaan (1983 Otava)
Arvaas mikä! (1983 Otava), kuvittanut Elina Vanninen
Runoarvoituksia (1983 Otava)
Hei, sirkus tuli kylään! (1983 W & G, kuvakirja)
Lastenkamarin satuja: Valitut sadut (1984, Otava), kuvittanut Elina Vanninen
Mitä vilistäjäpeikolle tapahtui (1984 Otava, kuvakirja)
Päivää, Amerikka! (1985 Otava, romaani)
Taikamatto (1985 W & G, suomennosrunojen valikoima)
Joutsenten päivä (1987 Otava, romaani)
Tilkkutäkki (1988 Otava, satuja ja runoja), kuvittanut Elina Vanninen
Tapahtui kesäsaaressa (1990 Otava, muistelukirja)
Iloinen luontokirja
Runoja ja juttuja (1992 Sanoma Oy)
Iloinen pillipiipari (1993 Otava, runoja)
Runoretki (2001 Otava, lastenrunoja)
Palkintoja

Nuorten Kirjan kunniamaininta 1954
Otavan palkinto 1960
Nuorten Kirjan kunniamaininta 1963
Nuorten Kirjan palkinto 1966
Valistuksen palkinto 1967
Tauno Karilaan palkinto 1971
Espoon kaupungin tunnustuspalkinto 1975
Valtion kirjallisuuspalkinto 1977
Arvid Lydecken -palkinto 1981
Lastenkulttuurin valtionpalkinto 1983
Suomen Leijonan Ritarikunnan ritarimerkki 1984
Topelius-palkinto koko tuotannosta 1985
Elvis ry:n valtakunnallisessa kilpailussa sanoitussarjan 4. palkinto 1988
Topelius-palkinnon ehdokkuus 1988
Suomen Nuorisokirjailijoiden kunniajäsen 1990
Suomen Nuorisokirjallisuuden Instituutin kunniajäsen 1995
Aiheesta muualla

Muistot – Kaija Pakkanen Helsingin Sanomat.  12.9.2003. Viitattu 29.4.2021.
Kaija Pakkanen Kirjasampo. Viitattu 29.4.2021.
Celso José Pinto da Silva

Celso José Pinto da Silva (29. lokakuuta 1933 Rio de Janeiro – 28. syyskuuta 2018) oli brasilialainen roomalaiskatolinen arkkipiispa. Hänet vihittiin papiksi São Sebastião do Rio de Janeiron arkkihiippakuntaan 14. maaliskuuta 1959 ja nimitettiin sen vihkipiispaksi sekä Urusin titulaaripiispaksi 6. maaliskuuta 1978. Piispaksi vihkiminen seurasi 1. toukokuuta. Pääkonsekraattorina toimi Eugênio de Araújo Sales, jota avustivat Waldyr Calheiros Novaes ja Valfredo Bernardo Tepe.
Pinto da Silva sai 4. heinäkuuta 1981 nimityksen Vitória da Conquistan piispaksi ja sitten 21. helmikuuta 2001 Teresinan arkkipiispaksi, jona hän toimi, kunnes erosi tehtävistään 3. syyskuuta 2008.
Kate Pierson

Kate Pierson
Katherine Elizabeth "Kate" Pierson (s. 27. huhtikuuta 1948 Weehawken, New Jersey) on yhdysvaltalainen laulaja, kitaristi ja kosketinsoittaja. Hän on yksi The B-52's -yhtyeen perustajajäsenistä.
Lisäksi Pierson on tehnyt yhteistyötä mm. Ramonesin, Iggy Popin, R.E.M:n ja Time of Orchidsin kanssa. Hän on japanilaisen superyhtye NiNan jäsen.
Piersonilla on ollut muutamia elokuvarooleja.
Kaisa Ijäs

Kaisa Ijäs (s. 13. huhtikuuta 1977 Helsinki) on suomalainen runoilija.
Ijäs on opiskellut elokuvaa Turun taideakatemiassa sekä venäjän kieltä ja kirjallisuutta ja kotimaista kirjallisuutta Helsingin yliopistossa. Hänen esikoisteoksensa Siskot, veljet (2009) sai Katri Vala -palkinnon ja oli Helsingin Sanomien kirjallisuuspalkintoehdokas.
Ijäksen toinen runokokoelma Pakopiste ilmestyi vuonna 2013. Se oli ehdolla vuoden 2014 Runeberg-palkinnon saajaksi. Vuonna 2018 ilmestynyt Ijäksen kolmas runokokoelma Aurinkokello oli ehdolla Ylen Tanssiva karhu -runopalkinnon saajaksi.
Ijäksen runoja on julkaistu myös Kulttuurivihkoissa, Nuoressa Voimassa ja Gummeruksen Suuren runokilpailun antologiassa vuonna 2007.
Teokset

Siskot, veljet.  Helsinki:  Teos, 2009.  ISBN 978-951-851-173-4.
Pakopiste.  Helsinki:  Teos, 2013.  ISBN 978-951-851-462-9.
Aurinkokello.  Helsinki:  Teos, 2018.  ISBN 978-951-851-789-7.
Aiheesta muualla

Kaisa Ijäs esittää Runoraadissa runonsa Autopilotti Ylen Elävä arkisto.
Kate Richardson-Walsh

| Mitalit | Mitalit | Mitalit |  |
| --- | --- | --- | --- |
|  Kate Richardson-Walsh |  Kate Richardson-Walsh |  Kate Richardson-Walsh |  |
Naisten maahockey
Maa:   Iso-Britannia
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 |  |  |
|  Pronssia | Lontoo 2012 |  |  |
Maa:   Englanti
| MM-kilpailut  | MM-kilpailut  | MM-kilpailut  |  |
|  Pronssia | Rosario 2010 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Lontoo 2015 |  |  |
|  Hopeaa | Boom 2013 |  |  |
|  Pronssia | Köln 1999 |  |  |
|  Pronssia | Dublin 2005 |  |  |
|  Pronssia | Manchester 2007 |  |  |
|  Pronssia | Amstelveen 2009 |  |  |
|  Pronssia | Mönchengladbach 2011 |  |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Manchester 2002 |  |  |
|  Hopeaa | Glasgow 2014 |  |  |
|  Pronssia | Melbourne 2006 |  |  |
|  Pronssia | Delhi 2010 |  |  |
Kathrin Louise "Kate" Richardson-Walsh (o.s. Walsh, s. 9. toukokuuta 1980 Withington) on brittiläinen, maajoukkuetasolla myös Englantia edustanut maahockeypelaaja ja olympiavoittaja. Hän toimi pitkään maajoukkueidensa kapteenina.
Richardson-Walsh voitti Ison-Britannian maajoukkueessa olympiakultaa Rio de Janeirossa 2016 sekä saavutti olympiapronssia Lontoossa 2012. Hän pelasi myös Pekingin olympialaisissa 2008 ja Sydneyn olympialaisissa 2000. Englannin maajoukkueen pelaajana Richardson-Walsh on saavuttanut MM-pronssia vuonna 2010. Champions Trophyssa saavutuksina on hopeaa vuonna 2012 Ison-Britannian joukkueessa ja pronssia vuonna 2010 Englannin joukkueessa. EM-kilpailuissa hän on voittanut kultaa vuonna 2015 sekä saavuttanut hopeaa vuonna 2013 ja pronssia vuosina 1999, 2005, 2007, 2009 ja 2011. Kansainyhteisön kisoissa hän on saavuttanut hopeaa vuosina 2002 ja 2014 sekä pronssia vuosina 2006 ja 2010.
Richardson-Walsh on pelannut Englannin maajoukkueessa 226 maaottelua ja tehnyt niissä 39 maalia. Ison-Britannian joukkueessa hän on esiintynyt 149 kertaa ja tehnyt kymmenen maalia. Yhteensä 375 maaottelullaan hän on maansa eniten maahockeymaaotteluita pelannut nainen. Kotimaansa seurojen lisäksi hän on pelannut alankomaalaisissa seuroissa. Pelipaikaltaan hän on puolustaja.
Kate Richardson-Walshin puoliso on hänen joukkuetoverinsa maajoukkueesta, Helen Richardson-Walsh (o.s. Richardson).
New Moon (soundtrack)

| The Twilight Saga – New Moon: Original Motion Picture Soundtrack Monia esittäjiä |
| --- | --- | --- |

Soundtrack-albumin tiedot
 Julkaistu: 16. lokakuuta 2009
 Tuottaja(t): Alexandra Patsavas
 Tyylilaji: Soundtrack
 Kesto: 41.32
 Levy-yhtiö: Chop Shop/Atlantic Records
muut julkaisut
| Twilight: Original Motion Picture Soundtrack 2008 | The Twilight Saga – New Moon: Original Motion Picture Soundtrack 2009 | Eclipse: Original Motion Picture Soundtrack 2010 |
The Twilight Saga – New Moon: Original Motion Picture Soundtrack on soundtrack vuoden 2009 yhdysvaltalaiseen elokuvaan Twilight – Uusikuu. Elokuvan sävellyksen on tehnyt Alexandre Desplat.  Soundtrackin kappaleet on valinnut musiikkisuunnittelija Alexandra Patsavas. Soundtrackin julkaisi Chop Shop Records yhdessä Atlantic Recordsin kanssa 16. lokakuuta 2009.
Soundtrack > Kronologia

Albumia edeltää Twilight-elokuvasarjan ensimmäisen elokuvan Twilight – Houkutus  soundtrack-levy Twilight: Original Motion Picture Soundtrack,  ja sen jälkeen ilmestyi elokuvasarjan kolmannen elokuvan Twilight – Epäilyksen soundtrack The Twilight Saga – Eclipse: Original Motion Picture Soundtrack.
Soundtrack > Tuotanto

Elokuvan soundtrackin, jonka kappaleet on valinnut musiikkisuunnittelija Alexandra Patsavas, julkaisi Chop Shop Records yhdessä Atlantic Recordsin kanssa 16. lokakuuta 2009. Alun perin soundtrack piti julkaista 20. lokakuuta 2009, mutta suuren suosion takia sen julkaisua aikaistettiin neljällä päivällä.
Ensimmäiseen elokuvaan kaksi kappaletta säveltänyt yhtye Paramore ilmoitti, ettei ole halukas osallistumaan toiseen elokuvaan. Twilight – Uudenkuun ohjaaja Chris Weitzin kertoi ennen soundtrackin julkaisua sille tulevan kappaleita yhtyeiltä kuten Radiohead, Muse ja Band of Skulls. 
26. heinäkuuta 2009 The Used -bändin laulaja Jeph Howard ilmoitti Twitterin kautta yhtyeensä levyttävän kappaletta Twilight – Uudenkuun soundtrackille. Death Cab for Cutie teki varta vasten elokuvan soundtrackille kappaleen "Meet Me On the Equinox", jonka ensikuunteluvideo julkaistiin 9. syyskuuta 2009. Koko kappale kuultiin ensi kertaa 13. syyskuuta 2009 järjestetyssä MTV Video Music Awards -gaalassa.
Myöhään syyskuussa 2009 julkaistiin toinen albumilta löytyvä kappale "Satellite Heart", jonka esittää Anya Marina.
7. lokakuuta 2009 julkaistiin Death Cab for Cutien singlen "Meet Me On the Equinox" virallinen musiikkivideo. Video sisältää kohtauksia ja kuvia Twilight – Uusikuu -elokuvasta.
Soundtrack > Markkinointi

Lokakuussa 2009 julkaistiin pätkiä soundtrackin kappaleista.
16. lokakuuta 2009 Hot Topic järjesti ympäri Yhdysvaltoja New Moonin kuuntelutilaisuuksia, joissa ihailijat saivat kuunnella soundtrackin. Kuuntelutilaisuuksissa julkaistiin myös viestejä soundtrackin tekoon osallistuneilta artisteilta ja yhtyeiltä.
Albumin päällyskansi sisältää Twilight – Uudenkuun ensimmäisen julkaistun julisteen.
Soundtrack > Kappaleet

| 0 | 1 | 2 | 3 |
| --- | --- | --- | --- |
| Numero | Kappale | Esittäjä | Kohtaus |
| 1. | Meet Me on the Equinox | Death Cab for Cutie | Lopputekstien toinen kappale. |
| 2. | Friends | Band of Skulls | Bella hyppää ventovieraan kyytiin moottoripyöräajelulle. |
| 3. | Hearing Damage | Thom Yorke | Victoria pakenee ihmissusia. |
| 4. | Possibility | Lykke Li | Bella katsoo ulos ikkunasta, kun kuukaudet menevät ohitse. |
| 5. | A White Demon Love Song | The Killers | Lopputekstien ensimmäinen kappale. |
| 6. | Satellite Heart | Anya Marina | Edward ajaa Bellan kotiin syntymäpäiväjuhlista. |
| 7. | I Belong to You" [New Moon Remix] | Muse | Bella ja Jessica menevät elokuviin. |
| 8. | Rosyln | Bon Iver ja St. Vincent | Bella huoneessaan printaten valokuvia. |
| 9. | Done All Wrong | Black Rebel Motorcycle Club | Jared ja Embry vievät Bellan Emilyn luo. |
| 10. | Monsters | Hurricane Bells | Edward saapuu kouluun. |
| 11. | The Violet Hour | Sea Wolf | Bellan syntymäpäiväjuhlat. |
| 12. | Shooting the Moon" | OK Go | Bella ja Jacob viettävät aikaa Jacobin autotallissa. |
| 13. | Slow Life | Grizzly Bear feat. Victoria Legrand of Beach House | Bellan ollessa veden alla kalliolta hyppäämisen jälkeen. |
| 14. | No Sound But the Wind | Editors | Edward ajaa Bellan kotiin Culleneiden talolta äänestyksen jälkeen. |
| 15. | New Moon (The Meadow) | Alexandre Desplat | Alkumusiikki |
Soundtrack > Bonuskappaleet > iTunes digitaalinen albumi

| 0 | 1 | 2 | 3 |
| --- | --- | --- | --- |
| Kappale | Esittäjä | Huomautuksia | Kohtaus |
| Solar Midnite  | Lupe Fiasco |  | Bella, Jacob ja Mike elokuvateatterissa. |
| All I Believe In  | Amadou & Mariam and The Magic Numbers |  | Bella ja Jacob korjaamassa moottoripyöriä. |
| Lepakko: Ach, ich darf nicht hin zu dir  | APM Orkesteri |  | Edward, Bella, Alice ja Jane hississä. |
| Meet Me On The Equinox -musiikkivideo  | Death Cab for Cutie | Musiikkivideo |  |
Soundtrack > Bonuskappaleet > Kansainväliset

| 0 | 1 | 2 | 3 |
| --- | --- | --- | --- |
| Kappale | Esittäjä | Alue | Lähde |
| Thunderclap | Eskimo Joe | Australia |  |
| Frente al Mar | Ximena Sariñana | Meksiko |  |
| Sed | No Way Out | Espanja & Meksiko |  |
| Cavalier Noir | BB Brunes | Ranskalainen |  |
Soundtrack > Singlet

| 0 | 1 | 2 |
| --- | --- | --- |
| Numero | Kappale | Esittäjä |
| 1. | Meet Me on the Equinox | Death Cab for Cutie |
| 2. | Solar Midnite | Lupe Fiasco |
| 3. | Possibility | Lykke Li |
Soundtrack > Vastaanotto ja listasijoitukset

New Moon -soundtrack sai kriitikoilta enimmäkseen myönteisiä arvosteluja. Albumi julkaistiin muutamaa päivää aiottua aikaisemmin, ja ensimmäisten päivien aikana se myi 115 000 kappaletta ja debytoi Billboard 200 -listalla kakkosena. Seuraavalla viikolla se myi 153 000 kappaletta ja nousi listan ykköseksi. Suomen virallisella listalla levy sijoittui sijalle 27.
| 0 | 1 | 2 |
| --- | --- | --- |
| Lista | Sijoitus | Lähde |
| Billboard 200 | 1 |  |
| Suomen virallinen lista | 27 |  |
| ARIA Albums Chart | 2 |  |
| Italian albumilista | 4 |  |
| Ranskan albumilista | 19 |  |
| Meksikon albumilista | 15 |  |
Score

| New Moon: The Score Alexandre Desplat |
| --- | --- | --- |

Soundtrack-albumin tiedot
 Julkaistu:  24. marraskuuta 2009
 Tyylilaji: Elokuvamusiikki
muut julkaisut
| Twilight: The Score 2008 | New Moon: The Score 2009 | Eclipse: The Score 2010 |
New Moon – The Score sisältää Alexandre Desplatin elokuvaan tekemät sävellykset. Desplat korvasi säveltäjä Carter Burwellin, joka sävelsi musiikin elokuvasarjan ensimmäiseen osaan Twilight – Houkutus. Desplat on ennen Twilight – Uuttakuuta työskennellyt ohjaaja Weitzin kanssa tämän vuoden 2007 elokuvassa Kultainen kompassi. Yhdysvalloissa Score-albumi julkaistiin 24. marraskuuta 2009.